Gustav Sule

Gustav Sule (28. august (vkj)/ 10. september 1910 Tartu – 3. aprill 1942 Lavrovoje, Kotlase rajoon, Arhangelski oblast, Vene NFSV) oli Eesti kergejõustiklane (odaviskaja).

Aastatel 1928–1940 tuli ta Eesti meistriks 9 korral odaviskes ja ühe korra kõrgushüppes. Ta parandas 1931–1938 kuuel korral Eesti odaviskerekordit (69.54 – 75.93,5). 

Ta sai 1. Euroopa meistrivõistlustel (Torino, 1934) pronksmedali ning 2. Euroopa meistrivõistlustel (Pariis, 1938) neljanda koha. 1936. aasta Berliini olümpiamängudel oli ta 11. 

Mobiliseeriti 1941 Punaarmeesse. Oli tööpataljonis, seal olnud alatoitlusest tekkis tal kurnatus, mistõttu suri hiljem kopsupõletikku.

Tunnustus
1934 Eesti parim sportlane 

Mälestuse jäädvustamine
Alates 1958. aastast peetakse Tartus Gustav Sule mälestusvõistlusi.

Aastatel 1992–2001 kandis üks Eesti puistlastilaev nime Gustav Sule ja sõitis Eesti lipu all. 

Välislingid

Kategooria:Eesti odaviskajad
Kategooria:Eesti kõrgushüppajad
Kategooria:Eesti 1936. aasta suveolümpiamängudel
Kategooria:Tartust pärit sportlased
Kategooria:Sündinud 1910
Kategooria:Surnud 1942